**LĒMUMS**

Liepājā

|  |  |
| --- | --- |
| 2021.gada 19.augustā |  Nr.298/10(prot. Nr.10, 18.§) |

Par nekustamo īpašumu

Oskara Kalpaka ielā 72-4,

Liepājā

Ar SIA “Publisko aktīvu pārvaldītājs Possessor” 2021.gada 27.jūlija vēstuli Nr.1.17/5966 “Par dzīvokļa īpašuma Nr.4, Oskara Kalpaka ielā 72, Liepājā, piedāvāšanu pašvaldībai” Liepājas valstspilsētas pašvaldība informēta par to, ka 2021.gada 1.jūlijā SIA “Publisko aktīvu pārvaldītājs Possessor” no Kurzemes apgabaltiesas iecirkņa Nr.11 zvērinātas tiesu izpildītājas Daces Cgojevas pārņēma valdījumā valstij piekrītošo dzīvokļa īpašumu Nr.4 Oskara Kalpaka ielā 72, Liepājā, ar kadastra Nr.17009021214.

Publiskas personas mantas atsavināšanas likuma 45.panta pirmā daļa noteic, ka dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Dzīvokļa īpašums Nr.4 Oskara Kalpaka ielā 72, Liepājā, ar platību 767 kv.m ir sliktā tehniskā stāvoklī un konkrētais dzīvokļa īpašums nav izmantojams un nav nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Publiskas personas mantas atsavināšanas likuma 45.panta pirmo daļu, likuma “Par pašvaldībām” 21.panta pirmās daļas 17.punktu un izskatot Liepājas valstspilsētas pašvaldības domes pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Nepārņemt Liepājas valstspilsētas pašvaldības īpašumā nekustamo īpašumu Oskara Kalpaka ielā 72-4, Liepājā (kadastra Nr.1700 902 1214).

2. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, SIA “Publisko aktīvu pārvaldītājs Possessor” |